การประกอบธุรกิจของแต่ละสายผลิตภัณฑ์

  ลักษณะของผลิตภัณฑ์หรือบริการ

  โรงพยาบาลวิภาวดีให้บริการตรวจรักษาแก่ผู้ป่วยทุกสาขาตลอด 24 ชั่วโมงแบบครบวงจร
  โดยแบ่งการบริการผู้ป่วยออกเป็น

(1) การบริการผู้ป่วยนอก ประกอบด้วย คลินิกเฉพาะโรค ดังนี้

  - แผนกอายุรกรรม

- คลินิกอายุรกรรมทั่วไป

  - คลินิกโรคไต

- คลินิกโรคหัวใจและหลอดเลือด

  - คลินิกโรงทางระบบประสาท

- คลินิกโรคเลือด

  - คลินิกโรคข้อ

- คลินิกโรคทรวงอก (ปอด,ระบบทางเดินหายใจ)

  - คลินิกโรคติดเชื้อ

- คลินิกโรคระบบทางเดินอาหาร และโรคตับ

- คลินิกโรคต่อมไร้ท่อ (เบาหวาน – ไทรอยด์)

(2) การบริการผู้ป่วยใน

  - ห้องคลอด

  - ห้องผ่าตัด

  - ห้อง ICU., CCU.

  ห้องพักประเภทต่างๆ ดังนี้

  - ห้องคู่ - ห้องเดี่ยว

  - ห้อง Deluxe - ห้อง V.I.P

  - ห้องทารกแรกเกิด

(3) การบริการส่วนสนับสนุน ประกอบด้วย

  - เภสัชกรรม - พยาธิวิทยา

  - โภชนากร - รังสีวิทยา

การตลาดและภาวะการแข่งขัน

(1) นโยบายและลักษณะการตลาดของผลิตภัณฑ์หรือบริการ

  บริษัทฯได้กำหนดนโยบายการตลาดดังนี้

- เน้นการรักษาที่เป็นจุดเด่นของโรงพยาบาล ได้แก่ ศูนย์ระบบทางเดินหายใจ ศูนย์กระดูกและข้อ
ศูนย์ระบบทางเดินอาหาร และศูนย์อุบัติเหตุ ซึ่งมีแพทย์มีชื่อเสียงและได้รับความเชื่อ

ถือจากผู้ใช้บริการ นอกจากนั้นยังเน้นการประชาสัมพันธ์ และให้ความรู้เกี่ยวกับการดูแลสุขภาพ
ภายใต้โครงการ “Happy & Healthy” ทางสื่อต่างๆ โดยสร้างแนวคิดว่า
ทุกคนสามารถมาโรงพยาบาลได้โดยไม่ต้องเจ็บป่วย แต่เพื่อเป็นการป้องกัน

- เน้นการขยายฐานลูกค้าใหม่ รักษาฐานลูกค้าเก่าโดยใช้กลยุทธ์ด้านราคา เช่น
การรักษาพยาบาลแบบเหมาจ่าย
พัฒนาประสิทธิภาพการบริการเพื่อให้เกิดความประทับใจแก่ผู้ใช้บริการร่วมถึงการจัดกิจกรรมลูกค้าสัมพันธ์
อาทิ การจัดการสัมมนา กิจกรรมทางสุขภาพให้ความรู้แก่ลูกค้า
การจัดทำวารสารโรงพยาบาลวิภาวดี เพื่อให้ลูกค้าได้รับทราบถึงผลิตภัณฑ์ใหม่ๆ ของโรงพยาบาล

- ปรับปรุงพื้นที่ให้บริการลูกค้าให้มีความสวยงามทันสมัย เกิดความรู้สึกสะดวก

สบายในการใช้บริการ

(2) การจัดจำหน่ายและช่องทางการจัดจำหน่าย

บริษัทฯได้แบ่งลูกค้าออกเป็นลูกค้าทั่วไป ได้แก่การให้บริการผู้ป่วยภายในโรงพยาบาล ลูกค้าคู่สัญญา
ได้แก่ การให้บริการภายนอกโรงพยาบาล เช่น การบริการตรวจสุขภาพนอกสถานที่
การให้บริการรถเอ็กซเรย์เคลื่อนที่ การให้บริการรถพยาบาลทั่วราชอาณาจักร
โดยมีสัดส่วนการให้บริการดังนี้

(หน่วย : ล้านบาท)

+----------------+-------+-------+-------+-------+-------+--------+
| ประเภทลูกค้า     | 2545  | %     | 2546  | %     | 2547  | %      |
+----------------+-------+-------+-------+-------+-------+--------+
| ลูกค้าทั่วไป       | 3     | 69.62 | 3     | 74.93 | 4     | 76.55  |
|                | 57.32 |       | 92.21 |       | 52.93 |        |
+----------------+-------+-------+-------+-------+-------+--------+
| ลูกค้าคู่สัญญา      | 1     | 30.38 | 1     | 25.07 | 1     | 23.45  |
|                | 55.90 |       | 31.20 |       | 38.75 |        |
+----------------+-------+-------+-------+-------+-------+--------+
| รวมร           | 5     | 100 % | 5     | 100 % | 5     | 100 %  |
| ายได้จากการรักษา | 13.22 |       | 23.41 |       | 91.68 |        |
|                |       |       |       |       |       |        |
| พ              |       |       |       |       |       |        |
| ยาบาลเฉพาะบริษัท |       |       |       |       |       |        |
+----------------+-------+-------+-------+-------+-------+--------+

(3) กลุ่มลูกค้า

กลุ่มลูกค้าเป้าหมายของโรงพยาบาล คือ ประชาชนทั่วไป และหน่วยงานบริษัทเอกชน
มีภูมิลำเนาในพื้นที่รอบโรงพยาบาล ได้แก่ กรุงเทพฝั่งเหนือและจังหวัดใกล้เคียงได้แก่
จังหวัดนนทบุรี ปทุมธานี นครนายก กลุ่มลูกค้าของบริษัทประกันชีวิต
ลักษณะลูกค้าจะเป็นกลุ่มที่มีรายได้ระดับกลางขึ้นไป

(4) สภาพการแข่งขันภายในอุตสาหกรรม

- ในปัจจุบันแนวโน้มของผู้ที่จะเข้ามาเป็นคู่แข่งรายใหม่
และอุตสาหกรรมโรงพยาบาลเอกชนเกิดขึ้นได้ยาก เนื่องจากเงินลงทุนสูง
ทั้งในด้านบุคลากรและเครื่องมือแพทย์

- คู่แข่งที่สำคัญของโรงพยาบาลเอกชนในปัจจุบันคือ โรงพยาบาลของรัฐ
ที่ได้พัฒนาตนเองขึ้นเป็นธุรกิจแข่งกับโรงพยาบาลเอกชน เช่น การเปิดคลินิกพิเศษนอกเวลาราชการ
โครงการ 30 บาท รักษาทุกโรค

  - คู่แข่งโรงพยาบาลเอกชนที่มีทำเลที่ตั้งและกลุ่มลูกค้าเดียวกัน

  - อำนาจต่อรองของผู้ซื้อสูงขึ้น เนื่องจากสามารถเลือกใช้โรงพยาบาลเอกชนอื่นที่

ตอบสนองความต้องการได้ง่าย

- อำนาจการต่อรองของผู้ขายในอุตสาหกรรมของโรงพยาบาลค่อนข้างดี
เนื่องจากมียาและเวชภัณฑ์มากมายทั้งในและต่างประเทศ เว้นผลิตภัณฑ์ที่มีผู้ขายรายเดียวซึ่งมีไม่มาก

ข้อได้เปรียบและเสียเปรียบ

ข้อได้เปรียบ

- ทำเลที่ตั้ง โรงพยาบาลวิภาวดีตั้งอยู่บนถนนสายหลัก 2 สาย คือ ถนนวิภาวดีรังสิต
และถนนงามวงศ์วาน การคมนาคมสะดวก และล้อมรอบด้วยแหล่งชุมชน และสถานที่สำคัญ เช่น
หมู่บ้านขนาดใหญ่หลายแห่ง มหาวิทยาลัยเกษตรศาสตร์ ตลาดอมรพันธ์ ห้างสรรพสินค้า
และบริษัทชั้นนำ อาทิ บริษัท ยูคอม จำกัด บริษัท ชินวัตร จำกัด การปิโตรเลียมแห่งประเทศไทย
บริษัท การบินไทย จำกัด

- การบริการการรักษา โรงพยาบาลวิภาวดีเน้นการรักษาพยาบาลที่มีคุณภาพ
โดยมีแพทย์ผู้เชี่ยวชาญเฉพาะสาขาเท่านั้นในการรักษาผู้ป่วย

- ราคาค่าบริการ โรงพยาบาลวิภาวดีพยายามรักษาค่าบริการให้อยู่ในเกณฑ์ที่เหมาะสม
โดยคำนึงถึงกลุ่มลูกค้าหลักซึ่งอยู่ในระดับปานกลาง

- ภาพพจน์ โรงพยาบาลวิภาวดีเปิดให้บริการตั้งแต่ 1 มีนาคม 2529 นับเป็นเวลากว่า 19 ปี
ตลอดระยะเวลาที่ผ่านมา โรงพยาบาลได้สร้างชื่อเสียง ความเชื่อมั่นให้แก่ลูกค้า
รวมถึงผู้ที่ประสงค์จะเข้ามาทำงานในโรงพยาบาลวิภาวดี
ทำให้โรงพยาบาลวิภาวดีได้เปรียบโรงพยาบาลที่เพิ่งเปิดใหม่ในละแวกใกล้เคียง

- โรงพยาบาลได้สร้างพันธมิตรทางธุรกิจ ที่ทำให้เกิดความร่วมมือในการจัดซื้อยาและเวชภัณฑ์
รวมทั้งการแลกเปลี่ยนเทคโนโลยีที่ทำให้ต้นทุนลดลง

ข้อเสียเปรียบ

- กฎหมายและระเบียบต่างๆ ของภาครัฐ ที่ไม่อำนวยต่อการดำเนินงานและขยายธุรกิจ เช่น
การประชาสัมพันธ์ หรือการจัดกิจกรรมทางการตลาด

- การจราจร เนื่องจากการจราจรที่ติดขัด ทำให้มีการจัดการจราจรที่มีผลกระทบทำให้การ

เข้าถึงโรงพยาบาลมีความสับสนมาก
ซึ่งทางโรงพยาบาลได้พยายามแก้ไขด้วยการจัดทำป้ายชี้ทางเพื่ออำนวยความสะดวกแก่ลูกค้า

การจัดหาผลิตภัณฑ์หรือบริการ

  --------------------------- -------------- -------------- --------------
  กำลังการให้บริการเต็มที่          2545           2546           2547

  ผู้ป่วยใน (200 เตียง)           73,000         73,000         73,000

  ผู้ป่วยนอก (1,000 คน/วัน)       365,000        365,000        365,000
  --------------------------- -------------- -------------- --------------

  --------------------------- -------------- -------------- --------------
  กำลังการให้บริการ              2545           2546           2547

  ผู้ป่วยใน ( เตียง)              47,120         42,486         46,365

  ผู้ป่วยนอก (คน)                303,155        291,269        298,375
  --------------------------- -------------- -------------- --------------

  --------------------------- -------------- -------------- --------------
  การใช้กำลังการให้บริการผู้ป่วย     2545           2546           2547

  ผู้ป่วยใน (%)                  78.25          58.20          63.51

  ผู้ป่วยนอก (%)                 83.06          79.80          81.75
  --------------------------- -------------- -------------- --------------

  --------------------------- -------------- -------------- --------------
  อัตราการเพิ่ม(ลด)              2545           2546           2547
  ของปริมาณการให้บริการ                                        

  ผู้ป่วยใน (%)                  2.26           (9.83)         9.13

  ผู้ป่วยนอก (%)                 9.15           (3.92)         2.44
  --------------------------- -------------- -------------- --------------

การจัดหาวัตถุดิบและผู้จำหน่ายวัตถุดิบ (Suppliers)

  วัตถุดิบของโรงพยาบาลได้แก่ ยา เวชภัณฑ์ และวัสดุสิ้นเปลืองทางการแพทย์

โรงพยาบาลวิภาวดีมีการสั่งซื้อยาในลักษณะการกระจายการสั่งซื้อไปยังผู้จำหน่ายรายต่างๆ
ทั้งยาและเวชภัณฑ์ที่ผลิตในประเทศ (LOCAL) และที่ผลิตในต่างประเทศ (ORIGINAL)
โดยสั่งซื้อจากผู้แทนจำหน่ายในประเทศไทย ไม่มีการผูกขาดในผู้จำหน่ายรายใด
ผู้ขายรายใหญ่ในปัจจุบันคือ บริษัทซิลลิคฟาร์มา จำกัด สั่งซื้อประมาณ 26 %
ของจำนวนที่สั่งซื้อทั้งหมด

ขั้นตอนและเทคโนโลยี่การผลิต

ส่วนใหญ่โรงพยาบาลวิภาวดีจะใช้เครื่องมือการแพทย์ที่ทันสมัย ซึ่งจะต้องสั่งซื้อจากต่างประเทศ เช่น
ประเทศญี่ปุ่น เยอรมัน สหรัฐอเมริกา กรณีเครื่องมือมีปัญหาบริษัทที่เป็นตัวแทน
จำหน่ายในประเทศไทย จะมีการบริการซ่อมบำรุงแบบครบวงจร
เนื่องจากเป็นเครื่องมือที่ราคาสูงและมีเทคโนโลยี่เฉพาะทาง

ผลกระทบต่อสิ่งแวดล้อม

- ขยะติดเชื้อ

ในการปฏิบัติงานของโรงพยาบาลเอกชน หลังจากการรักษาพยาบาลแล้ว จะมีวัสดุใช้แล้วที่เรียกว่า
“ขยะติดเชื้อ”
ซึ่งโรงพยาบาลได้มีการแยกประเภทและจัดเก็บตามข้อกำหนดของกรุงเทพมหานครอย่างเคร่งครัด

- การบำบัดน้ำเสีย

  โรงพยาบาลมีบ่อบำบัดน้ำเสียเพื่อกำจัดน้ำเสียก่อนระบายน้ำทิ้ง

-   มาตรฐานสิ่งแวดล้อมภายในโรงพยาบาล

  ผ่านการตรวจสอบกลุ่มเงื่อนไขของกองการประกอบโรคศิลปะ และสำนักงาน

กองทุนเงินทดแทน